ኢትዮጵያ ጠንካራ የፀረ አበረታች መድሃኒት ተቋም መገንባቷ ተገለጸ
 በዓለም አቀፍ ደረጃ በርካታ አገራትና ተቋማት የሚሳተፉበት 5ኛው የፀረ-ዶፒንግ ጉባኤ በፖላንድ ካቶቬች ኢንተርናሽናል ኮንቬንሽን ሴንተር ትናንትናና ከትናንት በስቲያ ተካሂዷል፡፡ በዚህ ጉባኤ ላይ የኢትዮጵያ ተሞክሮና በዓለም አቀፍ ደረጃ ለሚደረገው አጠቃላይ እንቅስቃሴ ያላትን አጋርነት የሚመለከት ፅሁፍ ቀርቧል። በአገር አቀፍ ደረጃ የስፖርት አበረታች ቅመሞችን ወይም ዶፒንግን ለመከላከልና ለመቆጣጠር ቴክኒካል ኮሚቴዎችንና ጉዳዩ የሚመለከታቸውን አካላት በማሳተፍ የተለያዩ ውጤታማ ተግባራት መከናወናቸውንና ጠንካራ ተቋም ማቋቋም መቻሉ ተገልጿል። ፅሁፉን ያቀረቡት የኢትዮጵያ ብሄራዊ የፀረ-አበረታች ቅመሞች ፅሕፈት ቤት የቦርድ ሰብሳቢ ፕሮፌሰር አክሊሉ አዛዥ ፅሕፈት ቤቱ በፍጥነት እያደገ ያለ ተቋም መሆኑን የገለፁ ሲሆን፣ በቅርቡ በዓለም አቀፉ የፀረ-ዶፒንግ ኤጀንሲ (WADA) ገለልተኛ ቡድን የተካሄደው ኦዲት በአገራችን እየተካሄደ ያለውን አጠቃላይ እንቅስቃሴ የበለጠ ለማጠናከር ከፍተኛ ፋይዳ እንደነበረው ጠቁመዋል። በኦዲት ቡድኑ ተለይተው የተቀመጡ ቴክኒካል ጉዳዮችም በፅሕፈት ቤቱ ሙሉ በሙሉ መከናወናቸውን አብራርተዋል። ከሁሉም በላይ በአገራችን አበረታች ቅመሞችን ወይም ዶፒንግን በመከላከልና በመቆጣጠር ረገድ በአጭር ጊዜ ፈጣንና ውጤታማ ተግባራትንአዲስ ዘመን ጥቅምት27/2012 ቦጋለ አበበ